Diari Oficial de la Generalitat Valenciana


Sumari del DOGV 9767, del 16-01-2024 (2023/13871)

RESOLUCIÓ de 29 de desembre de 2023, del director general de Relacions amb les Corts, de la Presidència de la Generalitat, per la qual es publica l'addenda de pròrroga al Conveni marc de col·laboració entre la Conselleria d'Educació, Cultura i Esport, la Diputació Provincial de Castelló i la Diòcesi de Segorbe-Castelló, per a la recuperació i rehabilitació del santuari de Sant Joan de Penyagolosa.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9767

Data del DOGV
:   16-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/13599


Data del document
:   29-12-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 29 de desembre de 2023, del director general de Relacions amb les Corts, de la Presidència de la Generalitat, per la qual es publica l'addenda de pròrroga al Conveni marc de col·laboració entre la Conselleria d'Educació, Cultura i Esport, la Diputació Provincial de Castelló i la Diòcesi de Segorbe-Castelló, per a la recuperació i rehabilitació del santuari de Sant Joan de Penyagolosa. [2023/13952]  
  
La Generalitat Valenciana, a través de la Vicepresidència Primera i Conselleria de Cultura i Esport, la Diputació Provincial de Castelló i la Diòcesi de Segorbe-Castelló han subscrit, amb la tramitació reglamentària prèvia, el dia 28 de desembre de 2023, l'addenda de pròrroga al Conveni marc de col·laboració subscrit l'11 de juny de 2021, entre la Conselleria d'Educació, Cultura i Esport, la Diputació Provincial de Castelló i la Diòcesi de Segorbe-Castelló, per a la recuperació i rehabilitació del santuari de Sant Joan de Penyagolosa, per la qual cosa, conforme amb el que es preveu en l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat, amb data 29 desembre de 2023 i número 1214/2023, és procedent la publicació en el Diari Oficial de la Generalitat Valenciana d'esta addenda, que figura annexa a esta resolució.  
València, 29 de desembre de 2023.- El director general de Relacions amb les Corts: Jorge Bellver Casaña.  
  
  
  
Addenda de pròrroga al Conveni marc de col·laboració entre la Conselleria d'Educació, Cultura i Esport, la Diputació Provincial de Castelló i la Diòcesi de Segorbe-Castelló, per a la recuperació i rehabilitació del santuari de Sant Joan de Penyagolosa.  
  
València i Castelló de la Plana, en data de l'última signatura electrònica.  
  
REUNITS  
D'una part, Vicente José Barrera Simó, vicepresident primer i conseller de Cultura i Esport, de la Generalitat Valenciana, en virtut del que es disposa en l'article 3 del Decret 10/2023, de 19 de juliol, del president de la Generalitat, pel qual es determinen el número i la denominació de les conselleries, i les seues atribucions (DOGV 9643, 19.07.2023) i el Decret 11/2023, de 19 de juliol, del president de la Generalitat, pel qual nomena les persones titulars de les vicepresidències i de les conselleries (DOGV 9643, 19.07.2023); la signatura d'esta addenda al conveni marc es troba autoritzada per mitjà de l'acord del Consell, de data 19 de desembre de 2023, i tot això d'acord amb el que s'estableix en l'article 12.6.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
D'una altra part, Marta Barrachina Mateu, presidenta de la Diputació Provincial de Castelló, que intervé en nom i representació d'esta, facultada per a la signatura d'este conveni marc en virtut de l'acord adoptat per la sessió celebrada per la Junta de Govern el 19 de desembre de 2023, de conformitat amb el que es disposa en l'article 34 de la Llei 7/1985, de 2 d'abril, reguladora de les bases del règim local, i assistida pel secretari general d'esta corporació, José Cid López, en l'exercici de les funcions de fedatari públic que li atribuïx l'article 92 bis.1 de la Llei 7/1985, de 2 d'abril.  
  
I d'una altra part, Casimiro López Llorente, bisbe de la Diòcesi de Segorbe-Castelló, nomenat el 25 d'abril de 2006, pel summe pontífex Benet XVI, qui va prendre possessió canònica pública i notòriament el dia 23 de juny del mateix any en la catedral-basílica de Segorbe, en representació de la Diòcesi de Segorbe-Castelló, en virtut de les facultats que li concedix el Codi de Dret Canònic de 1983 i, més concretament, els cànons 373,381 & 1 i 391 i del consentiment atorgat pel Consell d'Assumptes Econòmics de la Diòcesi de Segorbe-Castelló en la reunió celebrada el 19 de desembre de 2023 per a la subscripció d'esta addenda.  
Les parts compareixen segons la representació que tenen de les seues respectives institucions, i es reconeixen mútuament la capacitat per a subscriure el present acord i,  
  
EXPOSEN  
Que amb data 11 de juny de 2021, es va signar el Conveni marc de col·laboració entre la Conselleria d'Educació, Cultura i Esport, la Diputació Provincial de Castelló i la Diòcesi de Segorbe-Castelló, per a la recuperació i rehabilitació del santuari de Sant Joan de Penyagolosa. El Conveni va ser publicat en el Diari Oficial de la Generalitat Valenciana de 6 de setembre de 2021.  
La clàusula setena establia la seua entrada en vigor el dia de la seua signatura, si bé tenia efectes a partir de l'1 de gener de 2021, i mantenia la seua vigència fins al 31 de desembre de 2023 amb possibilitat de pròrroga, si així era acordat per les parts, sense que en cap cas poguera la seua vigència superar el 31 de desembre de 2024.  
En virtut d'això, totes dues parts  
  
  
ACORDEN  
  
La pròrroga per un any del Conveni marc de col·laboració entre la Vicepresidència Primera i Conselleria de Cultura i Esport, la Diputació de Castelló i la Diòcesi de Segorbe-Castelló, per a la recuperació i rehabilitació del santuari de Sant Joan de Penyagolosa.  
Els efectes de la present addenda s'estenen des de l'1 de gener de 2024 fins al 31 de desembre de 2024 i serà objecte de desplegament per mitjà d'un conveni singular que subscriguen les parts en l'exercici 2024.  
  
Les parts signants poden resoldre i deixar sense efecte l'addenda d'este conveni marc subscrit. Així mateix, són causes de resolució, l'acord mutu de les parts, sempre que raons d'interés públic facen innecessària o inconvenient la continuïtat de la vigència del Conveni marc, o la renúncia expressa. En tot cas, i de conformitat amb el que s'estableix en l'article 11.1 f) del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, les parts es comprometen a finalitzar aquelles actuacions que es troben en curs en els termes que s'establisquen en cada conveni singular que se subscriga en desplegament d'este conveni marc.  
  
Les qüestions litigioses que puguen sorgir arran d'esta addenda al conveni marc se sotmetran als òrgans de la jurisdicció contenciós-administrativa que siguen competents.  
En prova de conformitat amb tot el que s'ha dit anteriorment, les parts compareixents, fent ús de les facultats conferides, signen electrònicament este document.  
  
  
El vicepresident primer i conseller de Cultura i Esport:  
Vicente José Barrera Simó.  
28 de desembre de 2023  
  
La presidenta de la Diputació de Castelló  
Marta Barrachina Mateu.  
28 de desembre de 2023  
  
El bisbe de la Diòcesi de Segorbe-Castelló  
Casimiro López Llorente  
28 de desembre de 2023